História

A Garasos Fogadó conventus története

## 1220

**Nyár**

A conventus alapítása. Garasos Töhötöm és József mester ex Domo Ex Miscellanea, Francois Tarondir ex Domo Jerbiton és Dawnbringer ex Domo Flambeau, Csaba vitéz és néhány csatlós kíséretével megérkezik a helyre, ahová francia mentoraik küldték őket. A területen mágikus aura észlelhető, s már áll itt egy régi fogadó, melyet azonnal elfoglalnak. A fogadó korábbi tulajdonosát, egy Mátyás nevű aggastyánt, megtartják szakácsnak, s a cselédeket is maradásra bírják.

Ugyanezen a nyáron foglalja el birtokát a környék új ura, Wilhelm Von Habsburg, német lovag. A birtokot addigi urainak, a Buzád-Hahót nemzetségnek nagybirtokából hasította ki számára a király.

**Ősz**

**Tél**

## 1221

**Tavasz**

**Nyár**

**Ősz**

**Tél**

## 1222

**Tavasz**

**Nyár**

**Ősz**

**Tél**

Tél elején a Fogadóba érkezik Veronika, Kékjég conventus egyik bajtársa, és menedéket kér. Elmondja, hogy Pörölyben kémkedett, de rajtakapták, és menekülnie kellett. Menekülés közben aztán megölte a rend egyik tagját is.

A mágusok befogadják, míg fel nem épül.

Tél végén megérkeznek az üldözők is, Florin mester ex Domo Tremere, egy lovag (név szerint Hermann von Marburg), valamint egy csapat katona. A Fogadó mágusai megpróbálják eltitkolni Veronika jelenlétét, de Florin mégis felfedezi, s a helyzet hamar elmérgesedik. Végül harcra kerül sor, melyben a Fogadó mágusai és bajtársai - Veronika hathatós közreműködésével - lemészárolják az üldözőket.

A zsákmány:

*Vis:* 9 In, 4 Co, 17 Me

*Florin Grimoire-ja:* Régmúlt pillantás (InIm 20. Rituális), Hangcsapda (ReIm 15.), A csendben feltett kérdés (InMe 25.), Bábel nyelvei (InMe 25.), Hazajáró lélek megbékélése (PeMe 30.), Engedelmes kísértetek (ReMe 20.), Szellemidézés (ReMe 25.), Hazajáró lélek megidézése (ReMe 25. Rituális), Halandó elme uralása - T.: Öszp.! (ReMe 40.)

120 ezüstpénz

Florint és kísérőit felszerelésükkel együtt elhamvasztják a kovácsműhelyben, és a budai vásáron egy Pozsony felé tartó szekérre rejtik a hamvaikat tartalmazó zsákot. Fémtárgyaikat, fegyvereiket vasrudakba olvasztják, és eladják egy budai kovácsmesternek a következő tavaszon.

## 1223

**Tavasz**

Töhötöm, Tarondir, és Csaba a lovászuk fiával, Bottal ellátogatnak a budai vásárba, hogy brigantint csináltassanak az óriás termetű Pistának. A budai kovácsok azonban három hétre vállalják a munkát, és nem is olcsóbbak a kalocsainál, így mégis oda térnek vissza.

(Mellesleg megszabadulnak a Pöröly-beliek maradványaitól is.)

**Nyár**

Egy egyiptomi származású mágusnő, Zenebé csatlakozik a conventus-hoz, és egyelőre nem hivalatosan az Ex Miscellanea Házhoz.

A Fogadóba látogat Grasime, a tribunálé quesitora. A korábban bejelentett sámán ügyében jár, de mellesleg az eltűnt Pöröly-beli mágus, Florin után is nyomoz. Töhötöm először megpróbálja letagadni, hogy látták volna akár Veronikát, akár Florint és kíséretét, de amikor nyilvánvalóvá válik, hogy a quesitor átlát a hazugságon, bevallja hogy mindketten itt jártak, bár a gyilkosságról továbbra is hallgat.

**Ősz**

Kékjég conventus két tagja, Veronika, és Harpax ex Domo Tremere érkezik a Fogadóba. Kékjég köszönetét küldi, és tájékoztatja a Fogadó mágusait, hogy hatalmi harc van kibontakozóban a Tremere házon belül, ami eldurvulva akár rájuk is kihathat. Kékjég ezért támogatásként küldi Harpax-ot és Veronikát, ha igényt tartanak rájuk. A mágusok elfogadják Harpax jelenlétét, de a farkasember leányt túl veszélyesnek tartják, miután varázslóhárorút mondtak ki rá.

**Tél**

Töhötöm elkészíti első életelixírjét.

## 1224

**Tavasz-Nyár**

Füzessziget őrparancsnoka, Bálint érkezik a conventus-ba, hogy segítséget kérjen tőlük. Füzessziget csatlósai Itáliából tértek haza műhelyfelszerelést szállítva, amikor nyomuk veszett a Dinári-hegység tövében. Füzesszigetnek nincs már elegendő embere, hogy felkutassa a karavánt, ezért kérik a Fogadó segítségét.

Tarondir, Iovan, Csaba és Trom indul útnak Bálint vitézzel, majd nemsokára csatlakozik hozzájuk az átutazóban lévő Bálint ex Domo Flambeau, Huba ex Domo Ex Miscellanea és egy vadmágus, Emese. Viszontagságos út után érik el a Dinári-hegységet, ahol egy hágó alatt meg is találják a füzesszigeti szekérkaraván kifosztott maradványait. A nyomok fegyveres támadásra utalnak. Minthogy az egyetlen szóba kerülő gyanusított a veszélyes Ducenti Canes conventus, a csapat további nyomozás helyett hazaindul.

A hazaúton tündérrégióba tévednek, ahol ogrék és egy különös, négykarú unszílí lény támad rájuk. A mágusok és kísérőik eredményesen veszik fel velük a harcot, már-már győzedelmeskednek is az óriások felett, amikor megjelenik egy még hatalmasabb ogre. Trom felismeri benne a kevés ogre úr egyikét, és egyezkedni kezd vele. Az óriás azt kívánja, hogy a mágusok számolják fel a birtokába ékelődött idegen aurát. választás híján elvállalják a feladatot.

A szóban forgó aura egy ősi, elfeledett Flambeau-conventus, Zesto Koilada. A mágusok feltérképezik a conventust. Találnak odabent egy kisebb hatalmú démont, aki Fugucius zarándoknak hazudja magát, és arra akarja rávenni őket, hogy takarítsák ki a fogadócsarnokot, ahol rabságba esett - a csapat erre semmiképpen sem hajlandó.

Az igazi veszélyt azonban a romok másik lakója, egy különös lidérc jelenti. Többnapi kutatással jönnek rá, hogy a conventus egy régi lakójának, Džordže mesternek félig a szürkületbe távozott szellemével kerültek szembe. A lidérccel fojtatott fogócska során több mágust is megérint a szürkület, míg végül Iovannak sikerül a végső szürkületbe taszítani Džordžet.

A kutatás során felmerül még egy bizonyos Saevi nevű mágusnő neve is, akit ezen a helyen avattak fel (gyanús körülmények között), és aki talán még mindig él Ducenti Canes conventusban.

Zesto Koilada teljes felderítése során nagy mennyiségű vis-t, néhány használható varázskönyvet, és vis-forrásokat találnak. Felmerül a vis-források elszállításának lehetősége, de végül egy esetben sem tudják megfoldani, így engedélyt kérnek az ogre úrtól, hogy évente egyszer felkereshessék a helyet. Ez nagy nehezen megengedi, ha cserébe minden alkalommal hoznak egy pár ökröt.

Mire kijutnak végre a tündérrégióból, már nyár közepe van. A hazaúton összefutnak Corvus-szal, a Mercere hírvivővel, akitől világi híreket kapnak. A távoli Erdélyben a teuton lovagok, akik korábban földeket kaptak a magyar királytól, elszemtelenedtek, és erővel kezdtek tovább terjeszkedni. Minden eddigi fegyveres ellenállást gyanúsan könnyen vertek le. A király nagy sereget készül ellenük küldeni.

**Ősz**

Megszületik Kese lovász és a felesége, Rózsa negyedik gyermeke, aki szintén a Rózsa nevet kapja. Ő az első, aki a conventusban látta meg a napvilágot.

## 1225

**Tavasz**

Wilhelm lovagnak a király hívására csatlakozni kell a teutonok ellen küldött sereghez. Birtokát félig-meddig a conventus gondjaira bízza.

A Garasos Fogadó régi, de egyre erősödő problémával kerül szembe: a Duna-híd elvesztése, majd a folyó elterelése óta apadó forgalom miatt már alig van bevétele a conventusnak.

A mocsár lecsapolására újabb parasztcsaládokat csábítanak Kalocsáról Újfaluba.

Hogy a hidat újjáépítsék, kisebb vagyont kell szerezniük, ezért  vis eladására szánják el magukat. Harpax közvetítésével megegyeznek Kékjég conventus-szal az adásvételben. A szállítmányt Töhötöm, Iovan, Zenebé és az óriásvérű Pista kíséri.

Hazatérve késlekedés nélkül neki is látnak a hídépítés megszervezésének.
​

**Nyár**

Wilhelm lovagnak a király hívására csatlakozni kell a teutonok ellen küldött sereghez. Héhány héttel később egy másik Habsburg, Arnolf bukkan fel. Wilhelm kuzinjának mondja magát, és tulajdonba veszi a birtokot.

Amikor a Fogadó-beliek Bakravárba látogatnak, hogy megerősítsék az előző némettel kötött szerződésüket, Wilhelm lovag feleségét, Zsédeny nembéli Katinkát rabságban találják. Ráadásul Arnolffal sem jutnak dűlőre.

Az útmenti kis templomba új lakó költözik, az Arnolffal érkezett Isirorus atya. Néhány tucat parasztot sikerül is magához csábítania vasárnapi istentiszteleteire.

**Ősz**

A mágusok - megtudva, hogy Arnolf vasárnaponként ellátogat a templomba, és Katinkát is magával viszi - feltüzelik Zsédeny urat, aki nem is késik az első adandó alkalommal rajtaütni a németen. Kísérőit és őt magát is felkoncolják, Katinkát kiszabadítják, Bakravárat pedig visszafoglalják. A fiatalasszony könnyebben megsérül közben, őt Mátyás veszi kezelésbe.

Corvus és tanítványa ismét meglátogatja a conventust. A Mercere híreket hoz Pöröly további mozgolódásáról. Új Tremere conventust alapítottak a Duna-Tisza összefolyásánál Galli Cantum néven, és szokatlanul nagyszabású erődítésbe kezdtek a területén. Erősödnek a teutonnak nevezett német lovagok is, akik ellen a magyar király sereget vezet. Ők is várakat építenek, és még Kunország felé is kinyújtották a kezüket.

## 1226Szerkesztés

**Tavasz**

Iovan, Csaba, Pista és Trom elutaznak, hogy begyűjtsék Zesto Koilada conventus vis-forrásainak termését. Így az otthon maradtaknak kell szembenézni az új rejtéllyel: a birtok területéről parasztok kezdenek eltünedezni. Töhötöm, Tarondir, Zenebé és Mátyás indulnak el, hogy végére járjanak az ügynek.